หุ้น9ก.ค.ปิดตลาดร่วง13.13จุด
ดัชนีหุ้น9ก.ค.ปิดตลาดลดลง 13.13 จุดที่ 1,186.95 จุด มูลค่าซื้อขาย 19,017.43ล้านบาท
9 ก.ค. 2555

ดัชนีหุ้น9ก.ค.ปิดตลาดลดลง 13.13 จุดที่ 1,186.95 จุด มูลค่าซื้อขาย 19,017.43ล้านบาท




ตลาดหุ้นวันที่ 9 ก.ค. ดัชนีปิดที่  1,186.95 จุด ลดลง  13.13 จุด หรือ  -1.09%  มูลค่าการซื้อขาย 19,017.43 ล้านบาท
นายธวัชชัย อัศวพรไชย ผู้อำนวยการฝ่ายวิเคราะห์หลักทรัพย์ บล.โกลเบล็ก เปิดเผยว่า ตลาดหุ้นปรับตัวลงตั้งแต่เช้าไปในทิศทางเดียวกับตลาดต่างประเทศ หลังจากไม่มีปัจจัยใหม่สนับสนุน ทำให้ดัชนีพักตัวลง รวมทั้งรอคำวินิจฉัยของศาลรัฐธรรมนูญเกี่ยวกับการแก้ไขร่างรัฐธรรมนูญในวันที่ 13 ก.ค.นี้
"ที่ผ่านมาตลาดรับข่าวเกี่ยวกับยุโรปไปพอสมควร ทั้งที่ยังไม่มีมาตรการชัดเจนออกมา แต่ก็หนุนให้ดัชนีแตะ 1,200 จุดขึ้นไปได้ เมื่อทุกอย่างรับรู้หมดแล้วตลาดก็อ่อนตัว ประกอบกับกังวลเกี่ยวกับการเติบโตของเศรษฐกิจโลก จึงมีแรงขายทำกำไรออกมา"นายธวัชชัย กล่าว
สำหรับแนวโน้มวันพรุ่งนี้คาดว่าดัชนียังอ่อนตัวลง โดยมีแนวรับ 1,180 และ 1,176 จุด ตามลำดับ หากแตะระดับดังกล่าวแนะนำให้เก็งกำไรระยะสั้นในกลุ่มธนาคารพาณิชย์ที่จะประกาศผลประกอบการไตรมาส 2 ออกมา ส่สวนแนวต้านยังทดสอบจุดเดิม 1,200 และ 1,270 จุด ตามลำดับ
หลักทรัพย์ 5อันดับแรกที่มีมูลค่าการซื้อขายสูงสุด ได้แก่CPF  มูลค่าการซื้อขาย 1,137.25 ล้านบาท ปิดที่  35 บาท ไม่เปลี่ยนแปลงPTT   มูลค่าการซื้อขาย  702.73 ล้านบาท ปิดที่ 327 บาท ลดลง 7 บาท หรือ  -2.10%  BBL   มูลค่าการซื้อขาย  690.16 ล้านบาท ปิดที่ 187 บาท ลดลง 4.50 บาท  หรือ  -2.35% BGH มูลค่าการซื้อขาย  668.08 ล้านบาท ปิดที่ 102.50 บาท ลดลง 6.50 บาท หรือ  -5.96%  ADVANC มูลค่าการซื้อขาย  538.39 ล้านบาท ปิดที่ 195.50 บาท ลดลง 1.50  บาท หรือ  -0.76%